Sutarties 2 priedas

**TECHNINĖ SPECIFIKACIJA**

1. **PIRKIMO OBJEKTAS**
   1. Statybinės ir ūkinės prekės (toliau – Prekės).
2. **PIRKIMO OBJEKTO PRITAIKYMO SRITIS**
   1. Prekės bus naudojamos ūkinėje darbinėje veikloje bei atliekant skubius remonto ir priežiūros darbus.
3. **REIKALAVIMAI PIRKIMO OBJEKTUI**
   1. Tiekėjas privalo tiekti Prekes pagal atskirus Pirkėjo užsakymus per viešai prieinamą elektroninę prekių užsakymo platformą (internetinę parduotuvę).
   2. Užsakytas Prekes Tiekėjas pristato užsakyme nurodytu adresu Vilniaus mieste Pirkėjo darbo laiku (I-IV 7:30 – 15:30 val.), per Tiekėjo pasiūlyme nurodytą terminą, kuris negali būti ilgesnis kaip 3 (trys) darbo dienos. Tiekėjas privalo sudaryti Pirkėjui galimybę užsakytas Prekes atsiimti savo jėgomis iš Tiekėjo Vilniaus mieste esančių Prekių atsiėmimo punktų, per Tiekėjo pasiūlyme nurodytą terminą, kuris negali būti ilgesnis kaip 2 (dvi) darbo dienos.
   3. Prekių sąrašas, kuris pateikiamas Techninės specifikacijos priede Nr. 1 „Prekių įkainiai ir palyginamoji lentelė“, skirtas tik pasiūlymams vertinti ir laimėtojui parinkti.
   4. Numatomų įsigyti Prekių sąrašas yra preliminarus ir nėra baigtinis. Pirkėjas gali pirkti kitų, Techninės specifikacijos prieduose Nr. 1 ir Nr. 2 nenurodytų Prekių iš Tiekėjo turimo prekių asortimento. Minėtos prekės sudarys ne daugiau kaip 10 procentų maksimalios sutarties kainos sutarties galiojimo laikotarpiu.
   5. Pirkėjui perkant bet kurią Prekę iš Tiekėjo Prekių asortimento, bus taikoma Tiekėjo pasiūlyme nurodyta nuolaida tuo metu galiojančioms mažmeninėms Prekių kainoms.
   6. Perkant Prekes su akcija:
      1. nuolaida bus taikoma nuo mažmeninės kainos, kuriai nepritaikyta akcija;
      2. jei Tiekėjo tuo metu galiojanti mažmeninė kaina su akcija yra mažesnė nei Prekei pritaikius Sutartyje nurodytą nuolaidą, Prekė privalės būti parduota už mažesnę kainą su akcija.
   7. Tiekėjas turi:
4. turėti elektroninę prekių užsakymo platformą (internetinę parduotuvę), kurioje prie Prekių nurodomi Prekių kodai/ barkodai, kainos bei Prekių techninės charakteristikos;
5. užtikrinti ne mažiau kaip 2 (du) Prekių atsiėmimo punktus Vilniaus mieste;
6. prekiauti visomis Priede Nr. 1 ir Priede Nr. 2 nurodytomis Prekėmis / Prekių grupėmis;
   1. Tiekėjas negali Pirkėjui taikyti neapmokėtos Prekių sumos limito bei kitų Prekių išdavimo apribojimų.
   2. Tiekėjas privalo užtikrinti, kad 1 (vienas) Prekių užsakymas Pirkėjui bus paruoštas atsiimti 1 (viename) Prekių atsiėmimo punkte, taip pat sudaryti galimybę Pirkėjui nurodyti konkretų Prekių atsiėmimo punktą, kuriame Pirkėjas atsiims prekes.
   3. Tiekėjo Prekių atsiėmimo vietoje Prekės Pirkėjui turi būti išduodamos pagal Pirkėjo nurodytą įgaliotų asmenų sąrašą, turinčių teisę paimti Prekes iš Tiekėjo, pateikus asmens tapatybę įrodantį dokumentą (pasą, asmens tapatybės kortelę ar naujo pavyzdžio vairuotojo pažymėjimą).
   4. Prekės turi būti kokybiškos, atitikti Lietuvos Respublikoje galiojančius standartus ir būti tinkamos naudoti pagal jų tikslinę paskirtį, neturėti paslėptų trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas.
   5. Tiekėjas visoms parduodamoms prekėms turi suteikti gamintojo garantiją.
   6. Prekių grąžinimas ir keitimas turi būti vykdomas LR civilinio kodekso 6.362 straipsnio 4 dalies ir Mažmeninės prekybos taisyklių (aktuali redakcija) nuostatomis.
7. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Su įsigytomis Prekėmis Pirkėjui pateikiamas krovinio pristatymo važtaraštis arba kitas dokumentas, kuriame nurodomas Prekių asortimentas ir kiekis.
   2. Įsigytoms Prekėms turi būti pateikiama visa Prekių gamintojo pridedama (komplektuojama) dokumentacija, t.y. gamintojo sertifikatai, kokybės pažymėjimai, medžiagų kokybės deklaracijos, montavimo, surinkimo instrukcijos, vartotojo instrukcijos ir kita (priklausomai nuo Prekių rūšies).
   3. Įsigytoms cheminėms medžiagoms ir preparatams turi būti pateikiami Saugos duomenų lapai (SDL) lietuvių kalba, parengti pagal 2020 m. birželio 18 d. Reglamentą (ES) Nr. 2020/878 kuriuo iš dalies keičiamas Europos Parlamento ir Tarnybos reglamentas (EB) Nr. 1907/2006 Dėl cheminių medžiagų registracijos, įvertinimo, autorizacijos ir apribojimų (REACH). Tiekėjas pateikia Pirkėjui SDL ne vėliau kaip per 1 (vieną) savaitę nuo prekių pirkimo dienos, išsiunčiant juos Pirkėjo nurodytu elektroniniu pašto adresu.
   4. Visa su Prekėmis pateikiama dokumentacija turi atitikti galiojančių teisės aktų reikalavimus.
   5. Dokumentai pateikiami lietuvių arba originalo kalba su vertimu į lietuvių kalbą (iš anglų kalbos versti nereikia).
8. **PRIEDAI:**
   1. 1 priedas. „Prekių įkainiai ir palyginamoji lentelė“.
   2. 2 priedas. „Perkamų prekių grupių sąrašas“.